SL Uradni list Evropske unije C 230/2

Objava vloge na podlagi člena 6(2) Uredbe (ES) št. 510/2006 o zaščiti geografskih označb in označb porekla za kmetijske proizvode in živila

(2006/C 230/02)

Ta objava daje pravico do ugovora zoper vlogo na podlagi člena 7 Uredbe Sveta (ES) št. 510/2006. Izjavo o ugovoru mora Komisija prejeti v šestih mesecih po dnevu te objave.

POVZETEK

UREDBA SVETA (ES) št. 510/2006

Vloga za registracijo po členu 5 in členu 17(2)

„BRYNDZA PODHALAŃSKA“

ES št.: PL/PDO/005/0450/18.2.2005

ZOP ( X ) ZGO ( )

Ta povzetek je zgolj informativne narave. Vsi zainteresirani se lahko s celotno specifikacijo seznanijo pri nacionalnih organih, navedenih v oddelku 1, ali pri Evropski komisiji (1).

1. Pristojna služba v državi članici:

Naziv: Ministerstwo Rolnictwa i Rozwoju Wsi (Ministrstvo za kmetijstvo in razvoj podeželja) Naslov: ul. Wspólna 30 PL-00-930 Warszawa Telefon: (48-22) 623 27 07 Telefaks: (48-22) 623 25 03 E-naslov: Jakub.Jasinski@minrol.gov.pl

2. Vlagatelj:

Naziv: Regionalny Związek Hodowców Owiec i Kóz Naslov: ul. Szaflarska 93 d/7 PL-34-400 Nowy Targ Telefon: (48-18) 266 46 21 Telefaks: (48-18) 266 46 21 E-naslov: rzhoik@kr.home.pl Sestava: proizvajalci/predelovalci ( X ) drugi ( )

3. Vrsta proizvoda:

Skupina 1.3 – Siri

4. Specifikacija (povzetek zahtev iz člena 4(2))

4.1 Ime: „Bryndza Podhalańska“

4.2 Opis: Sir „Bryndza Podhalańska“ spada v skupino mehkih, mlečnih sirov. Lahko je bele, mlečno bele barve ali ima zeleni odtenek. Je proizvod z močnim, slanim ali rahlo slanim okusom, včasih rahlo kiselkastim. „Bryndza Podhalańska“ se proizvaja le od maja do septembra.

Kemijska sestava sira: vsebnost vode ni večja kot 60 %, suhe snovi ne manj kot 40 %, vsebnost maščob v suhi snovi ni manjša kot 38 %.

4.3 Geografsko območje: „Bryndza Podhalańska“ se proizvaja v območjih Nowotarski powiat (upravno okrožje), Tatrzański powiat in v delih šestih občin območja Żywiecki powiat: Milówka, Węgierska Górka, Rajcza, Ujsoły, Jeleśnia in Koszarawa. Tradicionalno ime za to regijo je „Podhale“, ki je izpeljano iz imena „Bryndza Podhalańska“. Celotna regija ima ugodne naravne pogoje, zato je tu veliko pridelovalcev sira, ki imajo posebno znanje o tradicionalnih metodah pridobivanja sira. Zaradi kombinacije teh dejavnikov se v regiji proizvaja proizvod ustrezne kvalitete.

4.4 Dokazilo o poreklu: Sistem preverjanja, s katerim se ugotavlja, ali se proizvod proizvaja v skladu s specifikacijami, zagotavlja kakovost končnega proizvoda. Obstaja seznam sodelujočih pri proizvodnji sira „Bryndza Podhalańska“. Edino proizvajalci, ki so na tem seznamu, imajo dovoljenje za proizvodnjo tega sira. Proizvajalci imajo ustrezne zapise, ki omogočajo, da se sledi zgodovina proizvodnje sira. Vsak proizvajalec ima na mestu pridelave register, kjer se hranijo podatki o proizvodnem postopku. Nadzorni organ spremlja proizvajalce in opravlja ustrezne nadzore v skladu z odobrenimi načrti.

4.5 Metoda pridobivanja: Stopnja 1 – Pridobivanje surovin – Ovčje mleko za proizvodnjo je od ovc pasme „Polska Owca Górska“ (poljska gorska ovca). Kravje mleko, če se sploh uporabi pri proizvodnji, je od krav pasme „Polska Krowa Czerwona“ (poljska rdeča krava). Če se uporabi kravje mleko, njegova vsebnost pri proizvodnji ne sme presegati 40 % mleka.

Stopnja 2 – Dodajanje sirila – s procesom se proteini ločijo od sirotke.

Stopnja 3 – Sesirjenje – po dodajanju sirila mleko koagulira in se spremeni v skuto.

Stopnja 4 – Razbijanje skute.

Stopnja 5 – Ločevanje skute – ločevanje sirotke od sirove skute.

Stopnja 6 – Posnemanje sirotke – zbiranje sirotke.

Stopnja 7 – Odcejanje – masa sira se odstrani in nato odcedi.

Stopnja 8 – Sir dozori, nato se ga fermentira.

Stopnja 9 – Fermentiran sir se razbije na manjše kose.

Stopnja 10 – Mešanje – razbitemu siru se doda sol – rezultat tega postopka je „bryndza“, ki je zaradi svojih edinstvenih sestavin in starih metod pridobivanja, poznana in uporabljena edino v Podhalah, in se imenuje „Bryndza Podhalańska“.

4.6 Povezava:

Zgodovinska

Tradicija in pomembnost „bryndze“ iz Podhal in bližnjih območij je razvidna iz literarnih zapisov, v ukazih deželnih zemljiških lastnikov in kraljevih odlokov. Najstarejši zapis o „bryndzi“ je iz leta 1527. Obstajajo tudi mnogi zapisi, ki potrjujejo, da so „bryndzo“ v tem območju uporabljali kot plačilno sredstvo ali kot sredstvo za plačilo najemnine in davkov. V literaturi je tudi mnogo zapisov o tem, kako so skozi leta proizvajali „bryndzo“ ter o njeni ceni. Proizvodnja sira iz ovčjega mleka je bila stoletja bistveni del ovčjereje v Podhalah. Pastirji, ki so svojo čredo spremljali v gore, so tam ostali nekaj mesecev. Ves ta čas so praktično živeli samo od ovčjega mleka in njegovih proizvodov. Znanje o metodah in načelih pridobivanja „Bryndze Podhalańske“ je prehajalo iz generacije v generacijo in je značilna umetnost proizvajalcev te regije. Zaradi kombinacije naravnih dejavnikov, posebne spretnosti in ohranitve prvotnega načina pridelave je nastal edinstven proizvod „Bryndza Podhalańska“.

Naravna

Za proizvodnjo „Bryndze Podhalańske“ se uporablja mleko ovac pasme „Polska Owca Górska“ (poljska gorska ovca), kateremu se lahko doda mleko krav pasme „Polska Krowa Czerwon“ (poljska rdeča krava). Poljska rdeča krava je avtohtona pasma, ki se vzreja na Poljskem. Pasma je tesno povezana z zgodovino in tradicijo Podhal in z ljudmi, ki živijo v tej regiji. Na kakovost končnega proizvoda vpliva tudi zelo bogato in raznoliko rastlinstvo te regije. Tu je veliko endemičnih rastlinskih vrst, ki rastejo edino v Podhalah in tvorijo rastlinstvo travnikov, pašnikov in gorskih pašnikov.

Edinstveno rastlinstvo vpliva na kakovost mleka, ki se uporablja v proizvodnji. Kombinacija kakovosti surovin, znanje proizvajalca in izkušnje dajo „Bryndzi Podhalański“ edinstven in svojstven okus.

4.7 Nadzorni organ:

Naziv: IJHARS — Nadzor za kmetijstvo in kakovost hrane Naslov: ul. Wspólna 30 PL-00-930 Warszawa Telefon: (48-22) 623 29 00 Telefaks: (48-22) 623 29 98 (48-22) 623 29 99 E-naslov: —

4.8 Označevanje: Registriran proizvod bo imel oznako zaščitene označbe porekla. Tudi embalaža proizvodov, ki so namenjeni za dajanje v promet, razen imena „BRYNDZA PODHALAŃSKA“, bo imela logo ali logo skupaj z zaščiteno označbo porekla. Na embalaži se dovoli uporaba kratice ZOP.

4.9 Nacionalne zahteve: —

(1) Evropska komisija, Generalni direktorat za kmetijstvo in razvoj podeželja, Enota za politiko kakovosti kmetijskih proizvodov, B-1049 Bruselj.